recursal/SuperWikiNEXT-32B huggingface dataset:
**தூய யோவான் கல்லூரி**, பாளையங்கோட்டை ஒரு கிறித்தவ உயர்கல்வி நிலையமாகும். கி.பி 1878 ஆம் ஆண்டு ஆரம்பிக்கப்பட்ட இக்கல்லூரி திருநெல்வேலி, தூத்துக்குடி, கன்னியாகுமரி மாவட்ட மாணவர்களின் உயர்கல்விக்குப் பெரும் பங்காற்றியுள்ளது. நூற்று முப்பத்தி நான்கு ஆண்டுகளாகச் செயல்பட்டு வரும் இக்கல்லூரி, ஒன்றுபட்ட சென்னை மாகாணத்தில் உள்ள மிகவும் பழமை வாய்ந்த 4 கல்லூரிகளில் ஒன்றாகும்.

வரலாறு
------

கிறித்தவ மிசனரி சங்கத்தால் கி.பி 1844 -ம் ஆண்டு பாளையங்கோட்டையில் ஒரு வாடகை கட்டிடத்தில் இருமொழி மூலம் பயிற்றுவிக்கும் கல்வி நிலையமாக ஆரம்பிக்கப்பட்டது. பின்னர் இந்தப் பள்ளி பாளையங்கோட்டைக்கு அருகிலுள்ள வண்ணாரப்பேட்டை பகுதிக்கு மாற்றப்பட்டது. 1878 ஆம் ஆண்டு இந்தப் பள்ளி கல்லூரியாக உயர்வடைந்தது. பின்னர் பல்வேறு காரணங்களால் 1880 ஆம் ஆண்டு திருநெல்வேலி நகரப் பகுதிக்கு மாற்றப்பட்டது. 1878 ஆம் ஆண்டில் இருந்து 1920 ஆம் ஆண்டு வரை இக்கல்லூரியின் முதல் முதல்வராக இருந்த ரெவ். சாப்ட்டர் ஐயர் என்ற மிகச்சிறந்த கல்விமானின் வழிகாட்டலின் படி கல்வி மற்றும் சமுதாய முன்னேற்றங்களில் தலைச்சிறந்து விளங்கியது. ரெவ்.யெங் ஐயர் வழிகாட்டலில் 1928 ஆம் ஆண்டு பாளையங்கோட்டையில் 50 ஏக்கர் பரப்பளவிலான புதிய இடத்திற்கு மாற்றப்பட்டது.
**ரத்னா** (*Rathna*) என்பது 1998 ஆண்டைய தமிழ் திரைப்படம் ஆகும். படத்தை இளஞ்செழியன் இயக்க முரளி இரட்டை வேடத்தில் நடிக்க, உடன் சங்கீதா, ரேவதி, மகேஷ்வரி ஆகியோர் நடித்துள்ளனர். ஜெயசூர்யா இசையமைத்த இப்படம் 1998 மே மாதத்தில் வெளியிடப்பட்டது.

நடிகர்கள்
---------

* முத்துவேலு மற்றும் ரத்தினாவாக முரளி
* சிந்தாமணியாக சங்கீதா
* ரேவதி
* மாலாவாக மகேஷ்வரி
* "கதை" கந்தசாமியாக வடிவேலு
* கசான் கான்
* வினு சக்ரவர்த்தி
* ராஜீவ்
* அல்போன்சா
* வெண்ணிற ஆடை மூர்த்தி
* மதன் பாப்
* மயில்சாமி
* குமரிமுத்து
* இடிச்சப்புளி செல்வராசு
* ஓமக்குச்சி நரசிம்மன்
* தேனி குஞ்சரமாள்
* கரிகாலன்
* சூப்பர்குட் கண்ணன்
* ஜீவா
* இந்து
* பயில்வான் ரங்கநாதன்
* ஏ. கே. வீராசாமி
* கே. கே. சௌந்தர்
* பசி நாராயணன்

இசை
---

வெளியீடு
--------

இந்த படம் வெளியானதும் எதிர்மறையான விமர்சனங்களைப் பெற்றது, இந்தோலிங்க்.காமின் விமர்சகர் இது "தவிர்த்திருக்க வேண்டிய படம்" என்றும் "முரளி பாத்திரங்களை மேலும் சிறப்பாக தேர்வு செய்ய வேண்டும்" என்றும் குறிப்பிட்டார். மற்றொரு விமர்சகர் எழுதும்போது "இதுபோன்ற பலவீனமான திரைப்படத்தை எடுத்துச் செல்ல மிகவும் வலுவான உச்ச காட்சிகளைக் கொண்டிருக்கவேண்டும். ஆனால் இப்படத்தின் அபத்தமான உச்சக் காட்சிகள் திரைப்படத்தின் மற்ற பகுதிகளைவிட மோசமாக உள்ளது. "

குறிப்புகள்
-----------

1. ↑  "Archive News". *தி இந்து*.. பார்த்த நாள்: 23 June 2019.
2. ↑
3. ↑
**மன்னார்சாலை ஸ்ரீ நாகராஜா கோவில்** (മണ്ണാറശ്ശാല ശ്രീ നാഗരാജ ക്ഷേത്രം) இந்தியாவின் கேரள மாநிலத்தில் ஆலப்புழை மாவட்டத்தில் அமைந்துள்ள கோயில். பாம்புக்களின் அரசனான நாகராஜரை வழிபடும் அனைத்துலகிலும் நன்கு பெயரும் புகழும் பெற்ற புண்ணியத்தல மையமாகும்.

சிறப்பு
-------

"மன்னார்சாலை" என்று புகழ் பெற்ற இந்த நாகராஜரின் கோவில், இதர நாக தேவதைகளின் கோவில்களைப் போல, அடர்ந்த காடுகளின் மத்தியில் குடிகொண்டதாகும். இந்த மன்னார்சாலை கோவிலில் 30,000 க்கும் மேற்பட்ட நாக தேவதைகளின் சிலைகளை, பாதையின் இருபுறமும், மற்றும் மரத்தடிகளிலும் காணலாம், மேலும் இது போன்று காணப்படும் நாகங்களை வழிபடும் கோவில்களில், கேரளாவில் அமைந்துள்ள இக்கோவில் மிகவும் பெரியதாகும். குழந்தைப் பேறு கிடைக்கப் பெறாத மாந்தர் குடும்ப சகிதமாக இக்கோவிலுக்கு வந்து, குழந்தைக்காக வரம் வேண்டி இங்கே வந்து வழிபடுவதும், குழந்தை பிறந்த பிறகு, நேர்த்திக் கடனை தீர்ப்பதற்காக மீண்டும் கோவிலுக்கு வந்து, தமது நன்றியைத் தெரிவிக்கும் வகையில் பிரார்த்தனைகள் மற்றும் வழிபாடுகளை இங்கு செலுத்துவார்கள், அவற்றில் நாகராஜரின் பிம்பங்கள் பொறித்த ஸ்வரூபங்களும், சிலைகளும் இடம் பெறும்.

இங்கே கோவிலில் கிடைக்கப்பெறும் மஞ்சளால் குழைத்த அருட் பிரசாதம் (മഞ്ഞൾ കുഴമ്പ്) நோய்களை தீர்க்க வல்லதாகும்.

அமைவிடம்
--------

கேரளத்தில் ஆலப்புழை மாவட்டத்தில் தேசிய நெடுஞ்சாலை 47 இல் அமைந்திருக்கும் ஹரிப்பாடு பேருந்து நிலையத்தில் இருந்து சுமார் 3 கிலோமீட்டர் தொலைவில், வடகிழக்கு பாகத்தில், இந்தக் கோவில் நிலை கொண்டுள்ளது. கொச்சின் சர்வதேச விமான நிலையத்தில் இருந்து சுமார் 115 கிலோமீட்டர் தூரத்திலும், மற்றும் திருவனந்தபுரம் சர்வதேச விமான நிலையத்தில் இருந்து சுமார் 125 கிலோ மீட்டர் தூரத்திலும், இக்கோவில் அமைந்துள்ளது.

வெளி இணைப்புகள்
---------------

* மன்னார்சாலை கோவில் அதிகாரபூர்வமான வலைத்தளம்
* haripad.in ஹரிப்பாடு மற்றும் மன்னார்சாலை கோவிலைப் பற்றி

| * பா
* உ
* தொ
கேரளத்தில் பிரபலமான இந்துக் கோயில்கள் |
| --- |
| 
* பத்மநாபசாமி கோயில்
* வைக்கம் மகாதேவர் கோயில்
* வடக்குநாதன் கோவில்
* குருவாயூரப்பன் கோயில்
* சபரிமலை ஐயப்பன் கோயில்
* கொடுங்கல்லூர் பகவதி கோவில்
* சோட்டானிக்கரை கோயில்
* ஏற்றுமானூர் மகாதேவர் கோயில்
* செங்கன்னூர் சிவன் கோயில்
* சார்க்கரதேவி கோயில்
* செட்டிகுளங்கரை பகவதி கோயில்
* ஹரிப்பாடு சுப்ரமணியசாமி கோயில்
* ஆறன்முளா பார்த்தசாரதி கோயில்
* அம்பலப்புழா கிருஷ்ணன் கோயில்
* திருவல்ல வல்லபமகாகோயில்
* வாழப்பள்ளி கோவில்
* திருநக்கரை மகாதேவர் கோயில்
* திருப்பூணித்துறை மகாதேவர் கோயில்
* கூடல்மாணிக்கம் கோயில்
* திருப்ரயார் ராமர் கோயில்
* திருமாந்தாங்குன்னு கோயில்
* திருநாவாய நாவாமுகுந்தர் கோயில்
* தளி சிவன் கோயில்
* திருச்சம்பரம் கிருஷ்ணர் கோயில்
* தளிப்பறம்பு ராஜராஜேஸ்வரர் கோயில்
* ஜனார்த்தனசுவாமி கோயில்
* திருநெல்லி மகாவிஷ்ணு கோயில்
* மன்னார்சாலை கோவில்

 | Aum symbol |
**ஷா ஷுஜா** (23 சூன் 1616 – 7 பிப்ரவரி 1661)என்பவர் ஒரு முகலாய இளவரசர். இவர் முகலாயப் பேரரசர் ஷாஜகானின் இரண்டாவது மகன். தற்காலத்தில் வங்காளம் மற்றும் ஒடிசா என்று வழங்கப்படும் நிலப்பரப்பின் ஆளுராக அவர் இருந்தார். இப்போதைய பங்காளதேஷ் நாட்டின் தலைநகரான டாக்கா அவரது தலைநகரமாக இருந்தது.

ஆரம்ப வாழ்க்கை மற்றும் குடும்பம்
--------------------------------

முகலாயப் பேரரசர் ஷாஜகான் மற்றும் மும்தாஜ் மகாலுக்குப் பிறந்த நான்காவது மகவாக, இரண்டாவது மகனாக ஷா ஷுஜா 1616 ஆம் ஆண்டு ஜூன் 23 ஆம் நாள் பிறந்தார். பிறந்தது முதலே மாற்றாந்தாயான பேரரசி நூர் ஜஹானால் தத்தெடுக்கப்பட்டு வளர்க்கப்பட்டார். ஜஹானாரா பேகம், தாரா ஷிகொஹ், ரோசனாரா பேகம், அவுரங்கசிப், முராத் பக்ஷ், கவுஹரா பேகம் உள்ளிட்ட பலர் அவருடைய உடன்பிறப்புக்கள். அவர்களுடைய பாட்டனாரான ஜஹாங்கிரின் தனிவிருப்பக்குரிய செல்லப் பேரனாக ஷா ஷுஜா திகழ்ந்தார்.

சிறு வயதில் ஷா ஷுஜா, 1650
மூன்று திருமணங்கள் மூலமாக அவருக்கு ஸைன்-உத்-தீன், ஸைனுல் அபிதீன், புலந்த் அக்தர் என்ற மூன்று மகன்களும் தில்பஸீர் பானு, குல்ருக் பானு, ரோஷன் ஆரா மற்றும் அமீனா பானு என்ற நான்கு மகள்களும் இருந்தனர்.

தன் தந்தையின் இறப்புக்குப் பின் தன் உடனபிறப்புக்களுடனான வாரிசுரிமைப் போரில் தோற்றபின் தற்காலத்தில் மியான்மர் நாட்டில் இருக்கும் ராகினே மாநிலம் என்று அறியப்படும் ஆராகான் நாட்டில் தஞ்சம் புகுந்தார். பின்னர் ஏற்பட்ட அரசியல் குழப்பங்களின் காரணமாக சிறைபிடிக்கப்பட்டு கொல்லப்பட்டார்.

சான்றுகள்
---------

1. ↑  Abdul Karim (1993). *History of Bengal: The Reigns of Shah Jahan and Aurangzib*. Institute of Bangladesh Studies, University of Rajshahi, 1995 - Bengal (India).
2. ↑  Findly, Ellison Banks (1993). *Nur Jahan, empress of Mughal India*. New York: Oxford University Press. பக். 98. பன்னாட்டுத் தரப்புத்தக எண்:978-0-19-536060-8. .
3. ↑  Rapson, Edward James; Haig, Wolseley; Burn, Richard (1937). *The Cambridge History of India Vol. IV: The Mughal Period*.
தூயத்தாரா
---------

### உடலமைப்பு

**தூயத்தாரா**(Tuatara) பார்ப்பதற்கு ஓணானைப் போலவே இருக்கும். ஆனால் இது சுமார் அரை மீட்டர் நீளமுள்ளது. இது சாம்பல் கலந்த கருமை நிறத்தில் சில மஞ்சள் புள்ளிகளுடன் காணப்படும். தலை முதல் வால் நுனிவரை செதில்கள் இருக்கும்.

### வரலாறு

தூயத்தாரா நியூசிலாந்தில் மட்டுமே வாழ்கின்றது. பல இலட்சம் ஆண்டுகளுக்கு முன்பு ஊர்ந்து செல்லும் உயிரினங்களில் பல மிகமிகப் பெரியதாக இருந்தன. காலப்போக்கில் அடுத்தடுத்து மறிவந்த தட்பவெப்ப நிலைகளுக்கேற்ப அவை வாழமுடியாமல் மறைந்துவிட்டன. அந்த ஆதிகால இனங்களுல் இன்று எஞ்சியிருப்பது தூயத்தாரா ஒன்றுதான்.

### வாழ்க்கை

தூயத்தாரா பகல் முழுவதும் தான் தோண்டிய குழி அல்லது வளையிலேயே தங்கியிருக்கும். இரவில்தான் இரைதேடச் செல்லும். தூயத்தாரா நன்கு நீந்தக் கூடியது. தண்ணீருக்கடியில் இது பல மணி நேரம் இருக்க முடியும்.

### உணவுப்பழக்கம்

மண்புழு, பூச்சி, நண்டு முதலியவற்றை இது உண்ணும். எலி, தவளை போன்றவற்றையும் இது உண்பதுண்டு.

### இனப்பெருக்கம்

பெண் தூயத்தாரா 8 அல்லது 10 முட்டைகள் இடும். பொரிப்பதற்குக் குறைந்தது 12 மாதங்கள் ஆகும்.

#### மேற்கோள்கள்

* "குழந்தைகள் கலைக் களஞ்சியம்",1986, சென்னை:தமிழ் வளர்ச்சிக் கழகம்.
முதன்மைக் கட்டடத்தின் அருகிலுள்ள முதன்மைப் பாதை
**சிவ சுப்ரமணிய நாடார் பொறியியல் கல்லூரி** (SSN) தமிழ்நாட்டில் உள்ள ஒரு பொறியியல் கல்லூரி. 1996ம் ஆண்டு எச்.சி.எல் கணினி நிறுவனத்தின் நிறுவனர் சிவ நாடாரால் தொடங்கப்பட்டது. இக்கல்லூரி NBAவின் ஐ.எசு.ஓ 9001:2000 தரச்சான்றிதழ் பெற்றுள்ளது. இக்கல்லூரியில் மொத்தம் எட்டு வகையான பொறியியல் படிப்புகள் உள்ளன.

வரலாறு
------

சிவ சுப்ரமணிய நாடார் பொறியியல் கல்லூரி 1996'இல் துவங்கப்பட்டது. இக்கல்லூரி அண்ணா தொழில்நுட்ப பல்கலைக்கழகம், சென்னையுடன் சேர்க்கப்பெற்றது. இக்கல்லூரியை துவங்கியவர் பத்ம பூசண் முனைவர்.சிவ நாடார், தொழிலதிபர், எச் சி எல் டெக்னாலஜீஸ் நிறுவனரும் தலைவருமாவார். இக்கல்லூரி 2011 இல் இந்தியாவின் முதல் 75 பொறியியல் கல்லூரிகளில் 38வது இடத்திலிருப்பதாக அவுட்லுக் இதழ் பிரசுரித்தது..

அமைவிடம்
--------

இக்கல்லூரி 1996ஆம் ஆண்டில், தற்காலிகமாக சென்னையின் சுற்றுபுறத்தில் உள்ள துரைப்பாக்கத்தில் தொடங்கப்பட்டது. பின்னர் 1998ஆம் ஆண்டில், ராஜீவ் காந்தி சாலையில் (பழைய மாம்மல்லபுரம் சாலை) உள்ள காலவாக்கத்தில் (திருப்போரூர் பஞ்சாயத்து) 1 சதுர கிலோ மீட்டர் அளவு உள்ள பெரிய நில பரப்பில் இட மாற்றம் செய்யப்பட்டு அமைக்கப்பட்டுள்ளது. ஒவ்வொரு ஆண்டும் இக்கல்லூரி நடத்துனர்கள் நான்கு கோடி மதிப்புள்ள கல்வி உதவித்தொகையைத் தகுதி உடைய மாணவர்களுக்கு வழங்குகிறார்கள். இங்கு "வாக்'இன்-வாக்'அவுட்" கல்வி உதவி தொகையைப் பள்ளி தேர்வுகளில் முதல் பத்து மதிப்பெண்கள் பெற்ற கிராமத்து மாணவ-மாணவியர்களுக்கு வழங்கப்படுகிறது. இம்மாணவ-மாணவியர்களின் முழு செலவைக் (கல்லூரி விடுதி செலவுகள் உட்பட) கல்லூரி நிர்வாகமே ஏற்றுக்கொள்கிறது.

வசதிகள்
-------

முதன்மை அரங்கம்
கைப்பந்தாட்ட மைதானம்
* மைய மற்றும் துறை நூலகம்
* தகவல் தொழில்நுட்பம் உள்கட்டமைப்பு
* பாடத்திட்டப் புறச் செயல்கள்
* திறந்த வெளி வசதிகள்
* உள்ளரங்கு வசதிகள்
* உணவறை
* 1000 இருக்கைகளுடைய கலையரங்கம்
* உடல்நல நிலையங்கள்
* போக்குவரத்து
* தானியிக்கி வங்கி இயந்திரம்

முதன்மைக் கட்டத்தின் அருகிருக்கும் திண்ணை

மேற்கோள்கள்
-----------

1. ↑  சிறந்த பொறியியல் கல்லூரிகள், அவுட்லுக் (இதழ்), சூன் 27,2011
**இரத்தினச் சுருக்கம்** என்பது மகளிர் பற்றிய செய்திகளை இலக்கணமாகச் சொல்லும் தமிழ் நூல். மகளிர் உறுப்புகள், மகளிர் விளையாட்டு, மகளிரோடு இன்பம் காணும் வாழ்க்கை முதலான செய்திகள் பண்டைய தமிழ் மக்களால் எவ்வாறெல்லாம் சொல்லப்பட்டன என்பதை இந்த இலக்கணம் தொகுத்துக் காட்டுகிறது. இதன் காலம் 16-ஆம் நூற்றாண்டு ஆகும்.

இந்த நூலின் ஆசிரியரான **புகழேந்திப் புலவர்** 16 ஆம் நூற்றாண்டைச் சேர்ந்தவர். இவர் 13ஆம் நூற்றாண்டைச் சேர்ந்த நளவெண்பா படைத்த புகழேந்திப் புலவர், ஒட்டக்கூத்தரோடு வாதிட்டுப் புறத்திரட்டுப் பாடல்கள் பாடிய புகழேந்திப் புலவர், அம்மானைப் பாடல்களை இயற்றிய 15 ஆம் நூற்றாண்டைச் சேர்ந்த புகழேந்திப் புலவர் ஆகியோருக்கெல்லாம் காலத்தால் பிற்பட்டவர்.

**உவமான சங்கிரகம்**

தொல்காப்பியத்தில் உவம இயல் என ஒரு பகுதி உண்டு. பெண்ணோடு தொடர்புடைய உவமைகளை மட்டும் விளக்கும் இலக்கண நூல் 15-ஆம் நூற்றாண்டில் தோன்றி வளர்ந்தது. இந்த நூல்களை உவமான சங்கிரகம் என வழங்கினர். உவமான சங்கிரக நூல்கள் நான்கு. அவற்றில் இது இரண்டாவது நூல்.
இந்த நூலின் முதல் பதிப்பில் (1874) 28 பாடல்கள் இருந்தன. கால-ரத்நாகரம் வெளியிட்ட ஐந்தாம் பதிப்பில் 71 பாடல்கள் உள்ளன. முதல் மூன்று பாடல்கள் கட்டளைக்கலித்துறை யாப்பிலும், அடுத்து 30-வரை உள்ள பாடல்கள் வெண்பா யாப்பிலும், அடுத்து வரும் பாடல்கள் முந்தைய இரண்டோடு விருத்த யாப்பும் விரவிய நிலையிலும் நூல் அமைந்துள்ளது.

நூலின் பாடல்கள் அந்தாதியாக அமைந்துள்ளன. நூலின் இறுதியும் முதலும் மண்டலிக்கவில்லை. எனவே மேலும் சில பாடல்கள் காணாமல் போயின எனத் தெரிகிறது.

மகளிரின் விளையாட்டுக்கு உரியனவாக மலர், வாவி, ஊசல், செய்குன்று, அமுதபானம், கிளி, பூவை, பந்து, கழங்கு, அன்னம், மயில், முல்லைப்பந்தல் ஆகியவை இந்த நூலில் தொகுக்கப்பட்டுள்ளன (29)

முத்து பிறக்கும் இடம் என்று இந்த நூல் தொகுத்துக் காட்டும் 20 பொருள்கள்: 

1.யானைதந்தம், 2.பன்றித்தந்தம், 3.கிளிஞ்சல், 4.பாக்குமரம், 5.வாழைமரம், 6.நத்தை, 7.சங்கு, 8.கொக்கு, 9.பனி-நளினம், 10.மின்-நார், 11.கந்தரம், 12.சாலி-நெல், 13.மூங்கில், 14.கரும்பு, 15.ஆவின்-பல், 16.நாகம், 17.கார்மேகம், 18.நிலா, 19.வடும்பு, 20.கராம்-முதலை ஆகியவை.
இந்த முத்தங்களை விட மகளிர் தரும் முத்தம் மேலானது என்று புலவர் பாடுவர். (35)

மகளிரின் 7 பருவம் எப்படிப்பட்டது என்னும் விளக்கம் சிறப்பாக உள்ளது.

பேதை 7 அகவை வரை – வாரி போன்றவள்
பெதும்பை 11 அகவை வரை – மணி போன்றவள்
மங்கை 19 அகவை வரை – வெய்யோன் போன்றவள்
மடந்தை 25 அகவை வரை – மதி போன்றவள்
அரிவை 30 அகவை வரை – பா(கு) போன்றவள்
தெரிவை 40 அகவை வரை – தேர் போன்றவள்
பேரிளம்பெண் 40 அகவைக்கு மேல் – வள்ளல் போன்றவள்

கருவிநூல்
---------

* உவமான சங்கிரகம் – அணி இலக்கண ஆராய்ச்சி, தொகுப்பாய்வு டாக்டர் இ.சுந்தரமூர்த்தி, தமிழ்த்துறை, சென்னைப் பல்கலைக் கழகம், வெளியீடு - தமிழ்ப் புத்தகாலயம், சென்னை, 1981 – நூலின் பகுதி.
* தமிழ் இலக்கண நூல்கள், பதிப்பாசிரியர் முனைவர் ச.வே.சுப்பிரமணியன், மெய்யப்பன் பதிப்பக வெளியீடு, 2007
மூன்று நிறங்களால் விளிம்பு நிறந்தீட்டிய ஒரு தேசார்க் கோட்டுரு.
கோட்டுருவியலில், **விளிம்பு நிறந்தீட்டல்** அல்லது **விளிம்பு வண்ணமிடல்** (Edge coloring) என்பது, கோட்டுரு ஒன்றின் அடுத்துள்ள விளிம்புகள் ஒரே நிறத்தைக் கொண்டிராதவாறு அக்கோட்டுருவின் விளிம்புகளுக்கு நிறந் தீட்டுதல் ஆகும். எடுத்துக்காட்டக அருகில் உள்ள படம் சிவப்பு, நீலம், பச்சை ஆகிய நிறங்களைக் கொண்டு விளிம்பு நிறந்தீட்டப்பட்ட கோட்டுரு ஒன்றைக் காட்டுகிறது. விளிம்பு நிறந்தீட்டல், கோட்டுரு நிறந்தீட்டலின் பல்வேறு வகைகளுள் ஒன்று. கணிதத்தின் ஒரு பிரிவு என்ற வகையில், தரப்பட்ட கோட்டுருவொன்றின் விளிம்பு நிறந்தீட்டலுக்குக் கூடிய அளவு k எண்ணிக்கையான நிறங்களைக் கொண்டு நிறந்தீட்ட முடியுமா அல்லது அதன் விளிம்பு நிறந்தீட்டலுக்குக் குறைந்த அளவு எத்தனை நிறங்கள் தேவை என்பது போன்ற கேள்விகளுக்கு விளிம்பு நிறந்தீட்டல் விடையளிக்க முயல்கிறது. ஒரு குறித்த கோட்டுருவுக்கு வெளிம்பு நிறந்தீட்டல் செய்யத் தேவையான மிகக் குறைந்த அளவு நிறங்களின் எண்ணிக்கை "நிறச் சுட்டெண்" (chromatic index) எனப்படுகின்றது. எடுத்துக்காட்டக அருகில் உள்ள கோட்டுரு மூன்று நிறங்களினால் விளிம்பு நிறந்தீட்டல் செய்யப்பட்டுள்ளது. இதற்குக் குறைந்த எண்ணிக்கையான நிறங்களைக் கொண்டு நிறந்தீட்ட முடியாது. எனவே இக் கோட்டுருவின் நிறச் சுட்டெண் மூன்று (3) ஆகிறது.

இவற்றையும் பார்க்கவும்
----------------------

* தேசார்க் கோட்டுரு
* முனை நிறந்தீட்டல்
* முகப்பு நிறந்தீட்டல்
**தூயவன்** (Thooyavan இறப்பு: 11. சூலை. 1987 ) என்பவர் ( இயற்பெயர் எம். எஸ். அக்பர் ) என்பவர் தமிழ் எழுத்தாளரும், திரைப்பட தயாரிப்பாளரும் ஆவார்.

எழுத்துப் பணிகள்
----------------

இவர் தமிழ்நாட்டின் நாகூரைச் சேர்ந்தவர். இவரது முதல் நிறுகதையான *பூஜைக்கு வந்த மலர்* என்ற சிறுகதை முத்திரை கதையாக ஆனந்தவிகடனில் 1967இல் வெளிவந்தது. தினமணி கதிர் வார இதழில் இவர் எழுதிய *சிவப்பு ரோஜா* என்ற சிறுகதை பரிசுக்கதையாகத் தேர்ந்தெடுக்கபட்டு வெளியானது. நடிகர் மேஜர் சுந்தராஜனின் நாடகக் குழுவுக்காக *தீர்ப்பு* என்ற நாடகத்தை எழுதினார். மேலும் ஏ. வி. எம். ராஜனின் நடகக் குழவுக்காக *பால் குடம்* என்ற நாடகத்தை எழுதினார்.

திரைப்படத் துறையில்
-------------------

இவர் கிட்டத்தட்ட 84 திரைப்படங்களுக்கு திரைக்கதை, உரையாடலை எழுதியிருக்கிறார். ஏழு திரைப்படங்களைத் தயாரித்துள்ளார். இதில் ரஜினிகாந்த் நடித்த திரைப்படங்கள் 12 ஆகும்.

விருதுகள்
---------

1978இல் பலப்பரிட்சை என்ற திரைப்படத்திற்காக சிறந்த வசனகர்த்தாவுக்கான தமிழக அரசின் விருதைப் பெற்றார்.

குடும்பம்
---------

இவரது மனைவி கே.ஜெய்புன்னிசா என்பவராவார் இவர் செல்வி என்ற பெயரில் சிறுகதைகளை எழுதியுள்ளார். இவர்களுக்கு 27, செப்டம்பர். 1968 இல் திருமணம் நடந்தது. இந்த இணையருக்கு பாபு தூயவன் (இக்பால்) என்ற மகனும், யாஸ்மின் என்ற மகளும் என இரு பிள்ளைகளாவர். பாபு தூயவன் திரைப்படக் கல்லூரியில் பயின்று பட்டம் பெற்று, தொலைக்காட்சித் தொடர் தயாரிப்பாளராக உள்ளார்.

தயாரித்த திரைப்படங்கள்
----------------------

* விடியும் வரை காத்திரு
* கேள்வியும் நானே பதிலும் நானே
* வைதேகி காத்திருந்தாள்
* அன்புள்ள ரஜினிகாந்த்
* நானே ராஜா நானே மந்திரி
* தலையாட்டி பொம்மைகள்
* உள்ளம் கவர்ந்த கள்வன்

வசனம் எழுதிய திரைப்படங்கள்
--------------------------

* பால் குடம்
* புதிய வாழ்க்கை
* மனிதருள் மாணிக்கம்
* திக்குத் தெரியாத காட்டில்
* முடிசூடா மன்னன்
* கல்யாணமாம் கல்யாணம்
* எங்களுக்கும் காலம் வரும்
* கிழக்கும் மேற்கும் சந்திக்கின்றன
* கோமாதா என் குலமாதா
* மாணவன்
* ஆட்டுக்கார அலமேலு
* அன்புக்கு நான் அடிமை
* தாயில்லாமல் நான் இல்லை
* தாய் மீது சத்தியம்
* தாய் வீடு
* ரங்கா
* அன்னை ஓர் ஆலயம்
* தவப்புதல்வன்
* பொல்லாதவன் 1980
* அன்புள்ள ரஜினிகாந்த்
* பணம் பெண் பாசம்

மேற்கோள்கள்
-----------

1. ↑  எழுத்தாளராக இருந்து பட உலகுக்கு வந்த தூயவன், மாலை மலர், ஜனவரி 05, 2017
2. ↑  சிவாஜி, கமல், ரஜினி படங்களுக்கு வசனம் எழுதிய தூயவன், மாலை மலர், ஜனவரி 30, 2018
லித்தர் பள்ளத்தாக்கில் பாயும் லித்தர் ஆறு
பகல்கம் நகரத்தில் பாயும் லித்தர் ஆறு
**லித்தர் ஆறு** (**Lidder river** or **Liddar river**), இந்தியாவின் சம்மு காசுமீர் மாநிலத்தில் பாயும் ஓர் ஆறு ஆகும். 73 கிலோமீட்டர் நீளம் கொண்ட லித்தர் ஆறு காசுமீர் பகுதியில் உள்ளது. கோல்கோய் பனியாற்றில் உற்பத்தியாகும் இது 1615 மீட்டர் உயரத்தில் மீர்குந்த் கானாபால் என்னுமிடத்தில், சீலம் ஆற்றில் கலக்கிறது.

புவியியல்
---------

சம்மு காசுமீரின் காந்தர்பல் மாவட்டத்தில் அமைந்த மலை வாழிடமான சோன்மார்க்கின் அருகிலுள்ள கோல்கோய் பனியாற்றில் இவ்வாறு உற்பத்தியாகி லித்தர் சமவெளியை உருவாக்குகிறது. அனந்தநாக் மாவட்டத்தில் இருக்கும் சுற்றுலாத் தலமான அரு பிரதேசத்தின் லித்தர்வாத் சமவெளியில் ஆல்பைன் புல்வெளிகள் வழியாக தெற்கு நோக்கி ஓடுகிறது. இதனால்தான் இந்த ஆற்றின் பெயர் லித்தர் ஆறு என அழைக்கப்பட்டது. இது பகல்காமை அடைவதற்கு முன்பு 30 கிலோமீட்டர் (19 மைல்) பரப்பளவை உள்ளடக்கி ஓடுகிறது. சேசுநாக் ஏரியிலிருந்து தோன்றும் கிழக்கு லித்தர் ஆற்றின் முக்கிய துணை நதியாக கருதப்படும் இது பின்னர் இங்கிருந்து மேற்கு நோக்கி பாய்ந்து அனந்தநாக்கிற்கு அருகில் உள்ள மிர்குந்த் கனபாலில் படிக நீலநிறமான நீரோடு சீலம் நதியை சென்றடைகிறது. லித்தர் சமவெளியின் மையத்தில் பகல்காம் அமைந்துள்ளது..

பொருளாதாரப் பயன்
----------------

லித்தர் ஆற்றின் நீர் முக்கியமாக நீர்ப்பாசன நோக்கத்திற்காக வெவ்வேறு கால்வாய்கள் வழியாகவும், நீர் சுத்திகரிப்பு நிலையங்கள் வழியாகவும் பயன்படுத்தப்படுகிறது. ஆற்றில் பல்வேறு வகையான மீன்கள் உள்ளன. மேலும் ஆற்றின் கரையில் மீன்வளர்ப்பு மையம் ஒன்றும் கட்டப்பட்டுள்ளது. லிடர் ஆற்றில் காணப்படும் முக்கிய வகை மீன்கள் சில லித்தர் ஆற்றில் காணப்படுகின்றன.

மேற்கோள்கள்
-----------

1. ↑  "The geography of Jammu and Kashmir state". ikashmir.net. 18 April 2012 அன்று பார்க்கப்பட்டது.
2. ↑  "Khanabal village of Kashmir". fallingrain.com. 18 April 2012 அன்று பார்க்கப்பட்டது.
3. ↑  "Pahalgam The Lidder Valley". ghumakkar.com. 10 மே 2012 அன்று மூலம் பரணிடப்பட்டது. 18 April 2012 அன்று பார்க்கப்பட்டது.
4. ↑  "Gippsland Aquaculture Industry Network-Gain". growfish.com.au. 20 February 2012 அன்று மூலம் பரணிடப்பட்டது. 22 April 2012 அன்று பார்க்கப்பட்டது.

புற இணைப்புகள்
--------------

* 

* பொதுவகத்தில் லித்தர் ஆறு தொடர்பாக ஊடகக் கோப்புகள் உள்ளன.
**தூய பீட்டர் மருத்துவக் கல்லூரி, மருத்துவமனை மற்றும் ஆராய்ச்சி நிறுவனம்** (*St. Peter's Medical College Hospital and Research Institute*) என்பது இந்தியாவின், தமிழ்நாட்டின் ஒசூர் மாவட்டத்தில், பத்தலப்பள்ளியில்,  சென்னை பெங்களூர் தேசிய நெடுஞ்சாலை 7 இல் 121 ஏக்கர் பரப்பளவிலான வளாகத்தில், அதியமான் பொறியியற் கல்லூரியை ஒட்டி அமைந்துள்ள ஒரு சுயநிதி மருத்துவக் கல்லூரி ஆகும். இது செயின்ட் பீட்டர்ஸ் உயர்கல்வி மற்றும் ஆராய்ச்சி நிறுவன அறக்கட்டளையால் நடத்தப்படுகிறது. இந்த மருத்துவக் கல்லூரியில் 2021-22 ஆம் கல்வி ஆண்டு முதல் மாணவர் சேர்க்கையினைத் தொடங்கியது. இந்த நிறுவனம் தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகம், உடன் இணைந்துள்ளது. இந்த மருத்துவக் கல்லூரியானது 2022 பெப்ரவரி 21 அன்று திறக்கப்பட்டது.

ஆதாரங்கள்
---------

1. ↑  "சபாஷ் தமிழ்நாடு… எம்.பி.பி.எஸ் படிப்புக்கு 10,375 இடங்கள்; இந்தியாவிலேயே அதிகம்!". *Indian Express Tamil*. 2022-02-23 அன்று பார்க்கப்பட்டது.
2. ↑  ஒசூர் செயின்ட் பீட்டர்ஸ் மருத்துவக் கல்லூரி இன்று திறப்பு விழா ஓ.பி.எஸ்.-இ.பி.எஸ். பங்கேற்பு, செய்தி தினமணி 22. பெப்ரவரி 2022
**ஷர்ஜீல் கான் (Sharjeel Khan** (உருது: **شرجیل خان**; பிறப்பு:ஆகஸ்டு 14, 1989 ஐதராபாத் ,சிந்து மாகாணம் ) பாக்கித்தான் துடுப்பாட்ட அணி வீரர் ஆவார். இவர் துடுப்பாட்ட சூதாட்டத்தில் ஈடுபட்டதால் இவருக்கு ஐந்து ஆண்டுகள் விளையாடத் தடை விதிக்கப்பட்டது.இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார். வலதுகை மட்டையாளரான இவர் இடதுகை மித வேகப் பந்து வீச்சாளர் ஆவார். இவர் *ஐதராபாத்து (பாக்கித்தான்) ஹாக்ஸ், இஸ்லாமாபாத் யுனைட்டட், பாகித்தான் அ அணி, 19 வயதிற்கு உட்பட்ட பாகித்தான் அணி, தெ ரெஸ்ட், யுனைட்டட் பாங்க் லிமிடட், மற்றும் சராய் தராகியாத்தி பாங்க் லிமிடட்* ஆகிய அணிகளுக்காக உள்ளூர்ப் போட்டிகளில் விளையாடி வருகிறார். துவக்க வீரரான இவர் 2010 ஆசிய விளையாட்டுப் போட்டிகளில் வெண்கலம் வென்ற பாக்கித்தான் அணியில் இடம்பெற்றார். 2013 ஆம் ஆண்டில் ஆப்கானித்தான் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார். அதே ஆண்டில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானர். அந்தப் போட்டியில் 61 பந்துகளில் 61 ஓட்டங்கள் எடுத்தார். 2016 ஐசிசி உலக இருபது20 போட்டியில் அதிக ஓட்டங்களடித்த பாக்கித்தான் வீரர்கள் வரிசையில் முதலிடம் பிடித்தார். 2017 ஆம் ஆண்டில் பாக்கித்தான் சூப்பர் லீக்கில் சூதாட்டத்தில் ஈடுபட்டதால் இவருக்கு ஐந்தாண்டுகள் தடை விதிக்கப்பட்டது.

### 2016 பாக்கித்தான் சூப்பர் லீக்

2016 ஆம் ஆண்டில் நடைபெற்ற பாக்கித்தான் சூப்பர் லீக் தொடரில் இஸ்லாமாபாத் யுனைட்டட் அணிக்காக இவர் விளையாடினார். இந்தப் போட்டியில் பலம் வாய்ந்ததாகக் கருதக்கூடிய பேஷ்வர் ஷல்மி அணிக்கு எதிராக நூறு ஓட்டங்களை அடித்தார். அந்தத் தொடரில் அடிக்கப்பட்ட முதல் நூறு ஓட்டங்கள் இதுவாகும். 62 பந்துகளில் இவர் 117 ஓட்டங்கள் எடுத்து அனியின் வெற்றிக்கு உதவினார். மேலும் இறுதிப் போட்டியில் *குவெத்தா கிளாடியேட்டர்ஸ்* அணிக்கு எதிரான இறுதிப்போட்டியில் 6 இலக்குகளில் இஸ்லாமாபாத் அணி வெற்றி பெற்றது. இந்தத் தொடரில் 300 ஓட்டங்களை 149.25 எனும் சராசரியோடு எடுத்தார். இந்தத் தொடரில் அதிக ஓட்டங்கள் எடுத்த வீரர்கள் வரிசையில் உமர் அக்மல் மற்றும் இரவி போபரா ஆகியோருக்கு அடுத்தபடியாக மூன்றாம் இடம்பிடித்தார்.

அயர்லாந்து (2016)
-----------------

2016 ஆம் ஆண்டில் ஆகஸ்டு, 18 இல் அயர்லாந்துத் துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களைப் பதிவு செய்தார். 34 பந்துகளில் ஐம்பது ஓட்டங்களையும் 61 பந்துகளில் நூறு ஓட்டங்களையும் பதிவு செய்தார். இதன் மூலம் அதிக ஓட்டங்கள் அடித்த பாக்கித்தான் வீரர்கள் வரிசையில்ஃபகார் சமான் (210\*) சாயிட் அன்வர் (194) மற்றும் இம்ரான நசீர் (160) ஆகியோருக்கு அடுத்தபடியாக நான்காவது அதிகபட்ச ஓட்டம் எடுத்தவர் எனும் சாதனை படைத்தார். இந்தப் போட்டியில் 150 ஓட்டங்கள் அடித்தார். இதன்மூலம் குறைந்த பந்துகளில் 150 ஓட்டங்கள் அடித்த வீரர்கள் வரிசையில் ஏ பி டி வில்லியர்ஸ் மற்றும் ஷேன் வாட்சன் ஆகியோருக்கு அடுத்தபடியாக மூன்றாம் இடம் பிடித்து சாதனை படைத்தார்.

சான்றுகள்
---------

1. ↑  Biography cricinfo. Retrieved 28 November 2010
2. ↑  "Sharjeel, Latif provisionally suspended by PCB". ESPNcricinfo. 10 February 2017 அன்று பார்க்கப்பட்டது.

வெளியிணைப்புகள்
---------------

* கிரிக் இன்ஃபோ
* ஆசியக் கிண்னம் ,2018 பரணிடப்பட்டது 2018-12-25 at the வந்தவழி இயந்திரம்
**தமிழ்த் திரைப்படத்தில் நகைச்சுவை** என்பது ஒரு முக்கிய அம்சமாகும். பாட்டு, சண்டை, காதல், பாசம், சோகம் ஆகிய அம்சங்களுடன் நகைச்சுவைக் காட்சிகளும் தமிழ்ப்படங்களின் இருக்கும் ஒரு வழமையான அம்சம். தமிழ்த் திரைப்படத்தில் நகைச்சுவைக் காட்சிகள் பொதுவாக மையக் கதையோட்டத்துடன் இறுகப் பிணையாமல் தனியான இழையாகவே இருப்பது இயல்பு. 

  

முழுநீள நகைச்சுவைப் படங்களும் தமிழில் உண்டு. இங்கு ஒரு திரைப்படத்தின் மையக் கதையோட்டம் நகைச்சுவையைத் தூண்டுவதையே குறியாக வைத்து நகர்த்தப்படும்.

பிரபல முழுநீள நகைச்சுவைப் படங்கள்
---------------------------------

* சபாபதி
* இம்சை அரசன் 23ம் புலிகேசி (திரைப்படம்)
* தெனாலி
* பஞ்ச தந்திரம்
* பிஷ்கொத்

தமிழ்த் திரைப்பட நகைச்சுவை நடிகர்கள் பட்டியல்
---------------------------------------------

* விவேக்
* வடிவேலு
* பாண்டியராஜன்
* கவுண்டமணி
* செந்தில்
* சத்யராஜ்
* கமலஹாசன்
* பாக்யராஜ்
* எஸ். வி. சேகர்
* கிரேசி மோகன்
* ஜனகராஜ்
* லூஸ் மோகன்
* வி. கே. ராமசாமி
* வெண்ணிற ஆடை மூர்த்தி
* நாகேஷ்
* என். எஸ் கிருஸ்ணன் + ரி. எ. மதுரம்
* ரி. ஆர் ராமச்சந்திரன்
* மணிவண்ணன்
* ரமேஷ் கண்ணா
* தாமு
* கோவை சரளா
* மனோரமா
* பாண்டு
* பயில்வான் ரங்கநாதன்
* சார்லி
* வ்ய். ஜி. மகேந்திரன்
* மயில்சாமி

வெளி இணைப்புகள்
---------------

* Comedy in Tamil Movies - Part I
* Tamil vs Hindi Cinema: 5. Comedians
* Classic Tamil Comedy
**ஷஹீர் ஷேக்** (பிறப்பு: 26 மார்ச் 1984) ஒரு இந்திய நாட்டு தொலைக்காட்சி நடிகர், புகைப்படக்கலைஞர் மற்றும் விளம்பர நடிகர். இவர் 2009ஆம் ஆண்டு Kya Mast Hai Life என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து ஜான்சி ராணி, Navya..Naye Dhadkan Naye Sawaal போன்ற தொடர்களில் நடித்துள்ளார். தற்பொழுது விஜய் தொலைக்காட்சியில் ஒளிபரப்பாகும் மகாபாரதம் என்ற தொடரில் அர்ஜுனன் என்ற கதாபாத்திரத்தில் நடிக்கின்றார்.

ஆரம்பகால வாழ்க்கை
-----------------

ஷேக் 26 மார்ச் 1984ம் ஆண்டு சம்மு காசுமீர் ரில் ஒரு முஸ்லீம் குடும்பத்தில் பிறந்தார். இவர் தற்போது மும்பை, இந்தியா வில் வசித்து வருகிறார்.

தொழில்
------

இவர் 2009ஆம் ஆண்டு **டிஸ்னி சேனல்**லில் Kya Mast Hai Life என்ற தொடரின் மூலம் சின்னத்திரைக்கு அறிமுகமானார், அதைத் தொடர்ந்து ஜான்சி ராணி, Navya..Naye Dhadkan Naye Sawaal போன்ற தொடர்களில் நடித்துள்ளார். தற்பொழுது விஜய் தொலைக்காட்சியில் ஒளிபரப்பாகும் மகாபாரதம் என்ற தொடரில் அர்ஜுனன் என்ற கதாபாத்திரத்தில் நடிக்கின்றார்.

சின்னத்திரை
-----------

| ஆண்டு | நிகழ்ச்சி | பாத்திரம் | சேனல் |
| --- | --- | --- | --- |
| 2009–2010 | Kya Mast Hai Life | வீர் மெஹ்ரா | டிஸ்னி சேனல் (இந்தியா) |
| 2010 | ஜான்சி ராணி | நானா சாகிப் | ஜீ தொலைக்காட்சி |
| 2011 | Best Of Luck Nikki | Ritesh | டிஸ்னி சேனல் (இந்தியா) |
| 2011–2012 | Navya..Naye Dhadkan Naye Sawaal | ஆனந்த் பாஜ்பாய் | ஸ்டார் பிளஸ் |
| 2012 | Teri Meri Love Stories | நித்யானந்த் | ஸ்டார் பிளஸ் |
| 2013–2014 | மகாபாரதம் | அர்ஜுனன் | விஜய் தொலைக்காட்சி |
| 2016 - 2017 | இனி எல்லாம் வசந்தமே | தேவ் | பாலிமர் தொலைக்காட்சி |

விருதுகள்
---------

இவர் Kya Mast Hai Life என்ற தொடரில் நடித்ததன் மூலம் 7 விருதுகளை வென்றார், அதை தொடர்ந்து Navya..Naye Dhadkan Naye Sawaal என்ற தொடருக்காக 5 விருதுகளில் பரிந்துரை செய்யப்பட்டு 4 விருதுகளை வென்றார் என்பது குறிப்படத்தக்கது.

மேற்கோள்கள்
-----------

1. ↑  Maheswari, Neha (3 October 2009). "Shaheer Shaikh the new Nana Saheb in Jhansi Ki Rani". *Telly Chakkar*. 19 மார்ச் 2012 அன்று மூலம் பரணிடப்பட்டது. 8 April 2010 அன்று பார்க்கப்பட்டது.
2. ↑  "Kidology > Disney extends local content; launches new show on 27 April". Indiantelevision.com. 2 April 2009. 2011-06-04 அன்று மூலம் பரணிடப்பட்டது. 2012-09-04 அன்று பார்க்கப்பட்டது.
3. ↑  "Tamil Tv Serial Ini Ellam Vasanthame Synopsis Aired On Polimer TV Channel". *nettv4u* (ஆங்கிலம்). 2019-10-03 அன்று பார்க்கப்பட்டது.
Historic site in மர்சீயா, எசுப்பானியாவார்ப்புரு:SHORTDESC:Historic site in மர்சீயா, எசுப்பானியா
**தூயச் சிலுவை கன்னிப் பெருங்கோவில்** (*Basílica de la Santíssima de la Vera Cruz* ) எசுப்பானியாவின் மர்சீயா தன்னாட்சிப் பகுதியில் சரவாசா டி லா குரூசில் அமைந்துள்ள பெருங்கோவிலாகும்.

வரலாறு
------

பிந்தைய மறுமலர்ச்சிப் பாணியில் குன்றின் மீதிருந்த கோட்டையினுள்ளே *லிக்னம் குருசிசு* என்ற புனிதச்சின்னம் கொண்ட பண்டைய இடைக்கால தேவலாயத்தில் 1617இல் கட்டட வேலை துவங்கியது. இயேசு கிறித்து அறையப்பட்ட சிலுவையின் ஓர் துண்டு லிக்னம் குருசிசு புனிதச் சின்னத்தில் அடங்கியுள்ளது. எனவே இது *உண்மையான சிலுவை* (*வெரா குரூசு*) எனப்படுகிறது. 1703இல் இது கட்டி முடிக்கப்பட்டது.

காட்சிக்கூடம்
-------------

* முகப்புமுகப்பு
* பசிலிக்கா மற்றும் அருங்காட்சியகம் கட்டிடம்.பசிலிக்கா மற்றும் அருங்காட்சியகம் கட்டிடம்.
* பசிலிக்கா டெலா வெரா குரூசு.பசிலிக்கா டெலா வெரா குரூசு.
* தூயச்சிலுவை தோன்றுவதைக் காட்டும் படம். வெரா குரூசு அருங்காட்சியகம்.தூயச்சிலுவை தோன்றுவதைக் காட்டும் படம். வெரா குரூசு அருங்காட்சியகம்.
* முன்தோற்றம்.முன்தோற்றம்.
**Lua error in package.lua at line 80: module 'Module:Format link' not found.**

இரு திருத்தந்தையர்களின் ஆட்சிக்கு இடைப்பட்ட காலத்தில் இப்பதவியினை வகிப்பவரின் சொந்த ஆட்சி முத்திரை இச்சின்னத்தின் கேடயத்தில் பொறிக்கப்படும்
**தூய உரோமைத் திருச்சபையின் பொருளாளர்** ஆங்கில மொழி: *Camerlengo of the Holy Roman Church* என்பது கத்தோலிக்க திருச்சபையின் மிகவும் குறிக்கத்தக்க ஆட்சிப்பணிகளில் ஒன்றாகும். திரு ஆட்சிப்பீடத்தின் சொத்து மற்றும் வருவாயினை நிர்வகிக்கும் பொறுப்பு இவருடையதாகும். முக்காலத்தில் திருத்தந்தை நாடுகளின் நிதி நிர்வாகமும் இவருடையதாக இருந்தது.

வத்திக்கான் நாட்டின் சட்டப்படி இப்பதவியினை ஒரு கர்தினால் மட்டுமே வகிக்க முடியும். இவ்வழக்கம் 15ம் நூற்றாண்டிற்கு முன் இருந்ததற்குச் சான்றில்லை. இப்பதவியினை வகிப்பவரின் ஆட்சி முத்திரையில் தங்கம் மற்றும் வெள்ளி சாவிகளுடன் சிவப்பு மற்றும் மஞ்சள் நிற பட்டைகளை உடைய குடை பொறிக்கப்பட்டிருக்கும். இவையே இரு திருத்தந்தையர்களின் ஆட்சிக்கு இடைப்பட்ட காலத்தில் திரு ஆட்சிப்பீடத்தின் சின்னமுமாகும்.

டிசம்பர் 20, 2014 அன்று திருத்தந்தை பிரான்சிசு கர்தினால் ஜீன்-லூயிஸ் தாவ்ரானை தூய உரோமைத் திருச்சபையின் பொருளாளராக நியமித்தார்.

பணிப்பொறுப்புகள்
----------------

இப்பதவியினை வகிப்போர் திருத்தந்தையின் இறப்பை உறுதிசெய்ய வேண்டும். மருத்துவரால் திருத்தந்தை இறந்ததாக அறிவிக்கப்பட்டதை உறுதி செய்தப்பின்பு திருத்தந்தையின் மோதிரத்தைப் பிற கர்தினால்களின் முன்னிலையில் இவர் உடைக்க வேண்டும். போலி ஆவணங்கள் உருவாக்காமல் தடுப்பதற்கும் திருத்தந்தையின் ஆட்சி முடிவுற்றது என்பதை குறிப்பதற்கும் இவ்வாறு செய்யப்படுகின்றது. இதன்பின்னர் பொருளாளர் உரோமைச் செயலகங்களுக்கு, குறிப்பாக கர்தினால் குழு முதல்வருக்கு திருத்தந்தையின் இறப்புச்செய்தியினை அறிவிப்பார். திருத்தந்தையின் இறப்புச்சடங்குகளுக்கும் புதிய திருத்தந்தைத் தேர்தலுக்கும் ஏற்பாடு செய்வார்.

புதிய திருத்தந்தை தேர்வு செய்யப்படும் வரை, இரு திருத்தந்தையர்களின் ஆட்சிக்கு இடைப்பட்ட காலத்தில் இவரே வத்திக்கான் நகரின் நாட்டுத் தலைவர் பணியினை செய்வார். எனினும் இக்காலத்தில் இவர் கத்தோலிக்க திருச்சபையின் தலைவர் அல்ல என்பது குறிக்கத்தக்கது. இக்காலத்தில் கத்தோலிக்க திருச்சபையினை வழிநடத்தும் பணி கர்தினால் குழாமுக்கு உரியது ஆகும்.

மேற்கோள்கள்
-----------

1. ↑  Pastor Bonus
2. ↑  Miranda, Salvador. "The Cardinals of the Holy Roman Church, Reverend Apostolic Chamber". *The Cardinals of the Holy Roman Church*. Florida International University. 2010-02-22 அன்று பார்க்கப்பட்டது. The camerlengo was often a cardinal, but it became a cardinalitial office only from the XV century.
3. ↑  "Francis names new Camerlengo, interim leader of Vatican at pope's death". *National Catholic Reporter*. 20 டிசம்பர் 2014. Archived from the original on 2014-12-20. .
**1679 ஆர்மீனிய நிலநடுக்கம்** (*1679 Armenia earthquake*), **யெரவன் நிலநடுக்கம்** அல்லது **கார்னி நிலநடுக்கம்** 1679 ஆம் ஆண்டில் சூன் 4 அன்று ஆர்மீனியாவின் யெரெவன் பகுதியிலும், பின்னர் சஃபாவிட் ஈரானின் ஒரு பகுதியிலும் நிகழ்ந்தது.

நிலநடுக்கத்தின் விளைவாக ஏராளமான கட்டடங்கள் அழிந்தன. யெரெவனில் மிகவும் குறிப்பிடத்தக்க கட்டமைப்புகள் சேதமடைந்தன. யெரெவன் கோட்டை முற்றிலுமாக அழிக்கப்பட்டது, அவ்வாறு அழிந்தவைகளில் பின்வரும் தேவாலயங்களும் இருந்தன: போகோஸ்-பெட்ரோஸ், கட்டோகிகே, சோராவர் மற்றும் கெத்செமனே சேப்பல். 

அருகிலுள்ள கனகர் கிராமம் முற்றிலுமாக அழிக்கப்பட்டது. கார்னியின் பண்டைய ஹெலனிஸ்டிக் கோயிலும் சரிந்தது. அழிந்து போயின என்று கூறப்பட்டுள்ள பல தேவாலயங்கள் மற்றும் மடங்கள் ஹாவுட்ஸ் தார், புனித சார்கிஸ் மடாலயம், ஹோவ்ஹான்னாவாங்க், கெக்காட், மற்றும் கோர் விரப் ஆகியவை ஆகும்.

மேற்கோள்கள்
-----------

1. 1 2 3 4  Utsu, T. R. (2002), "A List of Deadly Earthquakes in the World: 1500–2000", *International Handbook of Earthquake & Engineering Seismology*, Part A, Volume 81A (First ed.), Academic Press, p. 69, ISBN 978-0124406520
2. ↑  "Երևանի պատմությունը". *armenianhouse.org*. 2020-12-21 அன்று பார்க்கப்பட்டது.
3. ↑  Murad Hasratyan (1995). "The medieval earthquakes of the Armenian Plateau and the historic towns of Ayrarat and Shirak (Dvin, Ani, Erevan)". *Annali di Geofisica* (Italian National Institute of Geophysics) **38** (5–6): 721. .
```
லார்ட் டென்னிசன் 1833 ல் எழுதி 1842 ல் வெளியிட்ட  கவிதை யுலிசெஸ். வெற்று வசன கவிதை வழி வந்த இந்த கவிதை யுலிசெஸ் எனப்படும் கற்பனை கதாநயகன் தன்வயதான காலத்தில் தான் விரும்பிய நெடும் பயணத்திலிருந்து சொந்த அரசவைய்யான 'இத்தாகா' நகரதுக்கு திரும்புவதை விரும்ப்பாமல் தனது விரக்தியை வெளியிடுவதாக இந்த கவிதை அமைந்துள்ளது. மனைவி பெனிலோப் மற்றும் மகன் டெலிமாக்கஸ் உடன் வாழ்வதை விட உலகை சுற்றி புதிய அறி வை பெறுவதெ தனது வாழ்வின் நோக்கமென என்ணுகிறார்.   
 
```

மேற்கோள்
--------

Stanford, W. B. (1993) [1955]. The Ulysses theme: a study in the adaptability of a traditional hero. Dallas, TX: Spring Publications. ISBN 0-88214-355-7.
Storch, R. F. (1971). "The fugitive from the ancestral hearth: Tennyson's 'Ulysses'". Texas Studies in Literature and Language. 13 (2): 281–297.
Tennyson, A. T. & Day, A. (1991). Alfred Lord Tennyson: selected poems. Penguin classics. London, England: Penguin Books. ISBN 0-14-044545-5.
Tucker, Jr. Herbert F. (January 1983). "Tennyson and the Measure of Doom". PMLA. Modern Language Association. 98 (1): 8–20. JSTOR 462069. doi:10.2307/462069.
**சசிவன்ன போதம்** என்பது தத்துவராயர் பாடிய மோகவதைப் பரணி நூலின் பகுதி. இது ஒரு பகுதி நூலே ஆயினும் தமிழில் வேதம் பயில விரும்புவோர் முதலில் பயிலும் நூலாக அமைந்துந்துள்ளது. எனவே இந்த நூல் பலமுறை அச்சிடப்பட்டுப் பலராலும் பயிலப்பட்டுவந்தது. இதன் காலம் 15-ஆம் நூற்றாண்டு.

சசிவன்ன போதம் 110 தாழிசைபாடல்கள் கொண்டது. வடமொழி ‘சூதசங்கிதை’ நூலின் முத்தி காண்டத்தில் சொல்லப்படும் பொருளைத் தமிழிலுள்ள சசிவன்ன போதப் பகுதி விளக்குகிறது. 17-ஆம் நூற்றாண்டில் எழுதப்பட்ட விருதாசல புராணம் என்னும் நூலின் இறுதியில் சசிவன்ன சருக்கம் என்னும் பகுதி 30 பாடல்களில் அமைந்துள்ளது.

சசிவன்னன் கதை
-------------

சசிவன்னன் கதையைப் பரமேசுரன் திருமாலுக்குச் சொன்னான். 

பாசுயெக்கியன் என்னும் அந்தணனின் மகன் சசிவன்னன். வெண்ணிற ஆடை உடையவன். எல்லாருக்கும் எல்லாக் கொடுமைகளையும் செய்துவந்தான். அதன் பயனாய் அவனைக் கொடிய நோய் பற்றிக்கொண்டது. பெரிதும் துன்பப்பட்டான். மகன் நிலை கண்டு தந்தை மனம் வருந்தினார். தந்தை மகனுக்கு நல்ல குருவைத் தேடினார். உமையம்மையைத் தன் மகனுக்கு அறிவு புகட்டும்படி வேண்டினான். உமை அறிவு புகட்ட, சசிவன்னன் திருந்தி நலம்பெற்றான்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
**சதீசு சுக்குரும்பல் இராகவன்** *(Sathees Chukkurumbal Raghavan)* இந்தியாவின் கர்நாடக மாநிலத் தலைநகரம் பெங்களூர் நகரிலுள்ள இந்திய அறிவியல் கழகத்தின் உயிர் வேதியியல் துறையில் இணை பேராசிரியராக உள்ளார். இவர் கேரளாவிலுள்ள கண்ணூரைச் சேர்ந்தவர். உயிரியல் அறிவியல் பிரிவில் 2013 ஆம் ஆண்டிற்கான இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் விருது இவருக்கு வழங்கப்பட்டது.  புற்றுநோய் உயிரணுக்களில் டி.என்.ஏ பழுதுபார்க்கப்படுவதைத் தடுக்கும் எசு.சி.ஆர் 7 என்ற வேதிச் சேர்மத்தைக் கண்டுபிடித்ததற்காக சதீசுக்கு பரிசு வழங்கப்பட்டது. கேரளாவிலுள்ள பையனூர் கல்லூரியில் விலங்கியல் துறையில் இளம் அறிவியல் பட்டமும், கண்ணூர் எசு.என் கல்லூரியில் விலங்கியல் முதுநிலை அறிவியல் பட்டமும் பெற்ற இவர், 1999 ஆம் ஆண்டு பனாரசு இந்து பல்கலைக் கழகத்தில் உயிர் வேதியியல் பிரிவில் முனைவர் பட்டமும், பெற்றுள்ளார். 

1999 ஆம் ஆண்டு முதல் 2006 ஆம் ஆண்டுவரை தெற்கு கலிபோர்னியா பல்கலைக்கழகத்தில் முனைவர் ஆய்வுக்கு அடுத்த மேற்படிப்பை முடித்தார். புற்றுநோய் மரபியல், மரபணுக்களின் உறுதியற்ற தன்மை, டி.என்.ஏ பழுது மற்றும் மறுசீரமைப்பு போன்றவை இவரது முக்கிய ஆராய்ச்சி ஆர்வங்களாகும்.

மேற்கோள்கள்
-----------

1. ↑  "Dr. Samir K. Bramhachari Announces Shanti Swarup Bhatnagar Award 2013". Press Information Bureau, Government of India. 1 January 2014 அன்று பார்க்கப்பட்டது.
2. ↑  "Home Page of Sathees C Raghavan". Indian Institute of Science. 2 January 2014 அன்று மூலம் பரணிடப்பட்டது. 1 January 2014 அன்று பார்க்கப்பட்டது.
**சென்னை சர்வதேச விமான நிலைய மெட்ரோ நிலையம்,** *(Chennai International Airport Metro Station)* சென்னை மெட்ரோவின் நீல பாதையில் உள்ள ஒரு மெட்ரோ ரயில் நிலையமாகும். இந்த நிலையம் சென்னை சர்வதேச விமான நிலையம் மற்றும் மீனம்பாக்கம் மற்றும் திரிசூலத்தின் சுற்றுப்புறங்களுக்கு சேவை செய்கிறது. 

இந்த நிலையம் விமான நிலையத்துடன் விரைவான போக்குவரத்து இணைப்பை செயல்படுத்துகிறது. டெல்லிக்குப் பிறகு இந்தியாவின் இரண்டாவது நகரமாக சென்னை திகழ்கிறது.

கட்டுமானம்
----------

மெட்ரோ நிலையத்திற்கான அடித்தளம் 24 மே 2012 அன்று அமைக்கப்பட்டது. கிரியேட்டிவ் குழுமத்துடன் கலந்தாலோசித்து நிலையத்தின் கட்டடக்கலை மற்றும் கட்டமைப்பு வடிவமைப்பு எஎஐ (AAI) ஆல் மேற்கொள்ளப்படும் என்றும் அதே வேளையில், நிலையத்தின் உட்புறங்களை சி.எம்.ஆர்.எல் வடிவமைக்கும் என்றும் ஆலோசிக்கப்பட்டது. மெட்ரோ நிலையத்தை நிர்மாணிப்பதற்கான காலம் 14 மாதங்கள் மற்றும் வேலை, 480 மில்லியன் டாலர்  செலவில் ஈரோட்டில் உள்ள யு.ஆர்.சி கட்டுமான நிறுவனம் பிரைவேட் லிமிடெட் நிறுவனத்திற்கு வழங்கப்பட்டுள்ளது. 

ஜூலை 2014 இன் இறுதியில், நிலையத்தின் கட்டமைப்பு பணிகள் நிறைவடைந்தன.

நிலையம்
-------

நிலையக் கட்டிடம் ஒரு அடித்தளம், தரை தளம், மெட்ரோ தரை தளம், இசைக்குழு மற்றும் ஒரு தளம் கொண்ட ஐந்து நிலை முனையமாகும். இந்த நிலையம் 17,300 சதுர மீட்டர் பரப்பளவில் உள்ளது. சர்வதேச மற்றும் உள்நாட்டு முனையங்களிலிருந்து பயணிகள் நேரடியாக இறங்க உதவுவதற்காக, நிலையத்தின் குழுமம் கண்ணாடி இணைப்பான் குழாயுடன் இணைக்கப்பட்டு உள்ளது, அவை இரண்டு முனையங்களையும் இணைக்கும். இந்த நிலையம் சுய ஆதரவு ரகசிய பிழைத்திருத்த அலுமினிய கூரையுடன் கூடிய ஆர்.சி.சி யில் கட்டமைப்பு கட்டிடமாக இருக்கும். 

மேலும் வாகன நிறுத்துமிடம் வசதிகளைக் கொண்ட தாழ்வாரத்தில் உள்ள சிலவற்றில் இந்த நிலையம் ஒன்றாகும் 
.

போக்குவரத்து
------------

பிப்ரவரி 2019 ஆம் ஆண்டின் நிலவரப்படி, சுமார் 6,500 பயணிகள் மெட்ரோ நிலையத்தில் ரயிலில் ஏறுகிறார்கள், இது சென்னையில் மிகவும் பரபரப்பான மெட்ரோ நிலையங்களில் ஒன்றாகும்.

மேற்கோள்கள்
-----------

1. 1 2 3  Sekar, Sunitha (4 August 2014). "Metro rail station work at Chennai airport completed". *The Hindu* (Chennai: The Hindu).. பார்த்த நாள்: 4 October 2014.
2. 1 2  Sridhar, Asha (24 May 2012). "Work on airport metro station to begin soon". *The Hindu* (Chennai: The Hindu).. பார்த்த நாள்: 9 Nov 2012.
3. ↑  Ayyappan, V. (9 March 2012). "AAI and CMRL firmed up to build the airport metro station". *The Times of India* (Chennai: The Times Group). Archived from the original on 16 பிப்ரவரி 2013.. பார்த்த நாள்: 6 Jan 2013.
4. ↑  Sekar, Sunitha (21 February 2019). "Metro users jump to 90,000". *The Hindu*. .
**பத்தே பாபுராவ்** (11 நவம்பர் 1868 - 22 டிசம்பர் 1941) தமாஷா இசை நாடக வகையைச் சேர்ந்த ஒரு மராத்தி பாடகர் மற்றும் கவிஞர் ஆவார்.  அவர் பல வாக்க்கள், பொது கருத்துக்களை கொண்ட நாடக மற்றும் நகைச்சுவையான நாடகங்களை இயற்றியுள்ளார். அவை அனைத்துமே பிரபலமாக இருந்தது.

வாழ்கை வரலாறு
-------------

1868 ஆம் ஆண்டு நவம்பர் 11 ஆம் தேதி, மஹாராஷ்டிராவில் உள்ள ரெத்தரேஹர்னாக்ஸில், சாங்லியில்  ஸ்ரீதர் பால்கிருஷ்ணா குல்கர்னியாக ஒரு மகாராஷ்டிர பிராமண குடும்பத்தில் பிறந்தார், 20 ஆம் நூற்றாண்டின் முற்பகுதியில் அவர் அழகான லாவனி நடனக் கலைஞரான பாவாலாவை மணந்து  மேலும் பிரபலமான கலைஞர்களில் ஒருவரானார். இவரது மனைவி **பாவாலா பாய்** சங்கன்மேனரில் உள்ள ஹிவர்காவ் பாவ்சாவை சேர்ந்தவர் ஆவார். 

1890 முதல் 1900 வரையிலான காலகட்டத்தில், பத்தே பாபுராவ் தமாஷா கலையின் மையத்தில் இருந்தார். அக்கால நாடகங்களின் தாக்கத்தில் பத்தே பாபுராவ் 'ரங்பாஜி' என்ற நாடகத்தை எழுதினார். 1914 மற்றும் 1918 க்கு இடையில், நாடகத் துறை பெரும் போர் மற்றும் தபசரி, மனச்சோர்வின் அலைகளால் தத்தளித்துக்கொண்டிருந்தது, அதே நேரத்தில், பல தாமசாகிகள் மகாராஷ்டிராவின் கிராம கண்காட்சிகள் மற்றும் யாத்திரைகளில் தமாஷாஸ் செய்து தங்களைத்  தாங்களே தாங்கிக் கொண்டனர். அவரது நினைவாக, பத்தே பாபுராவ் தெரு என்பது தெற்கு மும்பையின் ரெட்லைட் பகுதியில் உள்ள ஒரு தெருவுக்கு வழங்கப்பட்ட பெயர். பத்தே பாபுராவ் மார்க் (ஃபாக்லேண்ட் சாலை) மும்பை நகரத்தில் 0.75 கிமீ நீளத்திற்கு மும்பை மாவட்டத்தின் தார்டியோ, காமாதிபுரா, மும்பை சென்ட்ரல், கிராண்ட் சாலை பகுதிகளை இணைக்கிறது மற்றும் மும்பை மாநரத்திற்குள் உட்பட்ட துணை மாவட்டப் பகுதியில் உள்ளது. அவரைப்பற்றி ஒரு திரைப்படமும் தயாரிக்கப்பட்டுள்ளது. 

அவர் 22 டிசம்பர் 1941 இல் இறந்தார்.

மேற்கோள்கள்
-----------

1. ↑   *The Caste Question: Dalits and the Politics of Modern India*. .
2. ↑   *History of Indian Theatre*. .
3. ↑  "Patthe\_Bapurao". aathavanitli-gani. 5 August 2013 அன்று மூலம் பரணிடப்பட்டது. 5 August 2013 அன்று பார்க்கப்பட்டது.
4. ↑  "திறமையான தமாஷா கலைஞர் ஷாஹிர் பத்தே பாபுராவ் அவர்களின் வாழ்க்கை வரலாறு வெள்ளித்திரையில்".
5. ↑  "பத்தே பாபுராவ்".
**சென்னை கால்நடை மருத்துவக் கல்லூரி** (*Madras Veterinary College*) தமிழ்நாடு கால்நடை மற்றும் கால்நடை அறிவியல் பல்கலைக்கழகத்துடன் இணைந்த கல்லூரி ஆகும், இந்தியாவில் சென்னை , வேப்பேரியில் அமைந்துள்ள ஒரு கால்நடை மருத்துவக் கல்லூரி ஆகும். இந்த கல்லூரி 1 அக்டோபர் 1903 அன்று டோப்ளின் ஹால் எனப்படும் ஒரு சிறிய கட்டிடத்தில் நிறுவப்பட்டது.

இக்கல்லூரி 1936 இல் மெட்ராஸ் பல்கலைக்கழகத்துடன் இணைந்தது மற்றும் இந்தியாவில் கால்நடை மருத்துவத்தில் இளங்கலை பட்டம் வழங்கும் முதல் கல்லூரி ஆனது. 1989 ஆம் ஆண்டில், இந்தியாவின் முதல் கால்நடை பல்கலைக்கழகம், தமிழ்நாடு கால்நடை மற்றும் விலங்கு அறிவியல் பல்கலைக்கழகம் (தனுவாஸ்) உருவாக்கப்பட்டது, மேலும் இந்த கல்லூரி அதனுடன் இணைக்கப்பட்டது.

வழங்கப்படும் படிப்புகள்
-----------------------

1. இளம் அறிவியல் கால்நடை அறிவியல்
2. முதுநிலை கால்நடை அறிவியல்
3. முனைவர் பட்டம்
4. துணை விலங்கு பயிற்சியில் பட்டயப்படிப்பு

எம்விசி போதனா மருத்துவமனை
-------------------------

எம்விசி போதனா மருத்துவமனை நாட்டின் மிகப்பெரிய, விரிவான வசதிகளுடன் உள்ளது. விலங்கு மருத்துவமனையில் கதிரியக்கவியல், அல்ட்ராசோனோகிராபி, டாப்ளர் அல்ட்ராசவுண்ட், சிடி ஸ்கேன், எக்கோ கார்டியோகிராம், வீடியோ எண்டோஸ்கோபி, லேபராஸ்கோபி மற்றும் சிறிய விலங்கு அறுவை சிகிச்சை ஆகியவை உள்ளன. கூடுதலாக, மருத்துவமனையில் சிறிய விலங்குகளுக்கான ஹீமோடையாலிசிஸ் வசதியும் மற்றும் ஒரு சிறப்பு ரேபிஸ் வார்டும் உள்ளது.

இந்த கால்நடை மருத்துவமனை இந்தியா முழுவதிலுமிருந்து குதிரைகள், உள்நாட்டு அசைபோடும் விலங்குகள் மற்றும் சிறிய விலங்குகள் என சிகிச்சைக்கு பரிந்துரை செய்யப்படுகிறது. நடமாடும் மருத்துவ வசதிகளும் இருந்தன.

மேலும் பார்க்கவும்
------------------

* கர்நாடக கால்நடை, விலங்கு மற்றும் மீன்வள அறிவியல் பல்கலைக்கழகம்
* கேரள கால்நடை மருத்துவக் கல்லூரி, மன்னுதி
* ராஜீவ் காந்தி கால்நடை மற்றும் விலங்கு அறிவியல் கல்லூரி
* மேற்கு வங்கம் விலங்கு மற்றும் மீன்வள அறிவியல் பல்கலைக்கழகம்

வெளி இணைப்புகள்
---------------

* சென்னை கால்நடை மருத்துவக் கல்லூரி பரணிடப்பட்டது 2021-05-11 at the வந்தவழி இயந்திரம்
* தமிழ்நாடு கால்நடை மற்றும் விலங்கு அறிவியல் பல்கலைக்கழகம் பரணிடப்பட்டது 2015-11-15 at the வந்தவழி இயந்திரம்

மேற்கோள்கள்
-----------

1. 1 2  "HISTORY AND OBJECTIVES OF TANUVAS". Tamil Nadu University of Veterinary and Animal Sciences. 20 செப்டம்பர் 2010 அன்று மூலம் பரணிடப்பட்டது. 27 August 2010 அன்று பார்க்கப்பட்டது.
2. ↑  Madras Veterinary College Teaching Hospital website பரணிடப்பட்டது 2018-08-01 at the வந்தவழி இயந்திரம் TANUVAS University Website, accessed December 18, 2013.
**புதுமைப்பித்தன் வீதி** என்பது தமிழ்நாட்டின், திருநெல்வேலியில் தாமிரபரணி ஆற்றங்கரையில் இருக்கும் வண்ணாரப்பேட்டையில் உள்ள ஒரு தெருவாகும். முன்பு இது **சாலை தெரு** என்று அழைக்கப்பட்டது. புதுமைப்பித்தன் அந்தத் தெருவில் தன் 12 வயது முதல் 25 வயதுவரை அதாவது 13 ஆண்டுகள் வாழ்ந்தார். இதனால் பல ஆண்டுகளாக தமிழ்நாடு முற்போக்கு எழுத்தாளர் கலைஞர்கள் சங்கம் இந்தத் தெருவுக்கு, புதுமைப்பித்தன் பெயரைவைக்க வேண்டும் என்று கோரிக்கை வைத்துவந்துள்ளனர். அதன் பலனாக 2016 செப்டம்பர் 15இல் அந்தத் தெருவுக்கு ‘புதுமைப்பித்தன் வீதி’ என்று நெல்லை மாநகராட்சி பெயர்மாற்றம் செய்தது.

சிறுகதையில்
-----------

திருநெல்வேலி வண்ணாரப்பேட்டையில் வசதியாக வாழ்ந்த வெள்ளாளர்களின் சமூகத்தைப் பற்றியும், தாழ்த்தப்பட்ட மக்களை அடிமைப்படுத்தி வைத்திருந்தது பற்றியும் தன் *நாசராக கும்பல்* என்ற சிறுகதையில் எழுதியுள்ளார்.

மேற்கோள்கள்
-----------

1. ↑  "தமுஎகச கோரிக்கை ஏற்பு வண்ணார்பேட்டை சாலைத்தெரு 'புதுமைப்பித்தன் வீதி' ஆனது". *செய்தி*. தீக்கதிர். 2016-11-14 அன்று மூலம் பரணிடப்பட்டது. 3 சூன் 2018 அன்று பார்க்கப்பட்டது.
2. ↑  முகமது ஹுசைன் (26 மே 2018). "தமிழ் எழுத்தாளரின் பெயரில் ஒரு வீதி". *கட்டுரை*. தி இந்து தமிழ். 3 சூன் 2018 அன்று பார்க்கப்பட்டது.
3. ↑  "புதுமைப்பித்தன் வீதியிலிருந்து". *செய்திக் கட்டுரை*. தினமணி. 24 செப்டம்பர் 2016. 3 சூன் 2018 அன்று பார்க்கப்பட்டது.
**பத்தொன்பதாம் நூற்றாண்டில் யாழ்ப்பாணத்துத் தமிழ்க் கல்வி** என்பது குறித்த காலப் பகுதியில், யாழ்ப்பாணத்தில் தமிழ்க்கல்வியின் முக்கியத்துவம் குறித்தும் அது பயிலப்பட்ட முறை குறித்தும் ஆய்வு செய்யும் ஒரு நூலாகும். இதைப் பேராசிரியர் எஸ். சிவலிங்கராசா, சரஸ்வதி சிவலிங்கராசா ஆகியோர் எழுதியுள்ளனர். இதன் முதற் பதிப்பு 2000 ஆவது ஆண்டில் வெளியானது. இரண்டாவது பதிப்பைக் குமரன் புத்தக இல்லம் 2008ல் வெளியிட்டது.

நோக்கம்
-------

யாழ்ப்பாணத்தின் கலை, கல்வி, இலக்கிய, சமூக, பொருளாதார வரலாற்றில் 19 ஆம் நூற்றாண்டு முக்கியமானது. இந்தச் சூழலில் 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு ஈழம் முழுவதற்கும் எவ்வாறு வளர்ந்து சென்றது என்பதை விளக்குவதும், ஈழத்துக்கு வெளியேயும் இந்த மரபு எவ்வாறு நிறுவப்பட்டது என்பதையும், பொதுவான தமிழ்ப் பண்பாட்டில் யாழ்ப்பாணத்துத் தமிழ்க் கல்விக்குரிய இடம் என்பதைக் கண்டறிவதும் இந்த நூலின் நோக்கம் என்பது நூலாசிரியர் இந்நூலுக்கு எழுதிய அறிமுகத்திலிருந்து தெரிகிறது. அத்துடன், இந்தக் கல்வி மரபு தோற்றுவித்த அறிஞர்களின் தமிழ்ப் பணிகள் பற்றிய ஆய்வும் இந்நூலின் நோக்கமாகும்.

உள்ளடக்கம்
----------

இந்நூல், பின்வரும் ஏழு அத்தியாயங்களையும் ஒரு பின்னிணைப்பையும் உள்ளடக்கியது.

1. அறிமுகம்
2. யாழ்ப்பாணத் தமிழ்க் கல்விப் பின்னணி
3. 19 ஆம் நூற்றாண்டில் யாழ்ப்பாணத்துத் தமிழ்க் கல்வி மரபு
4. தமிழ்க் கல்விப் பாடத்திட்டம்
5. தமிழ்க் கல்வி கற்பிக்கப்பட்ட முறைமை
6. ஆசிரியர், மாணவர் நிலை
7. தமிழ்க் கல்வி ஏற்படுத்திய தாக்கம்

பின்னிணைப்பு

குறிப்புகள்
-----------

1. ↑  சிவலிங்கராசா, எஸ். சிவலிங்கராசா, சரஸ்வதி. 2008. பக். 5.
2. ↑  சிவலிங்கராசா, எஸ். சிவலிங்கராசா, சரஸ்வதி. 2008. பக். x.

இவற்றையும் பார்க்கவும்
----------------------
**சதாப் மன்சில்** (*Sadaf Manzil*) என்பது இந்தியாவின் மகாராட்டிரம் மாநிலம் மும்பை மாநகராட்சி நாக்பாடா நகரத்தில் உள்ள நான்கு மாடி குடியிருப்பு கட்டிடத்தின் பெயர் ஆகும். இக்கட்டிடம் 2005 ஆம் ஆண்டு ஆகத்து மாதம் 23 ஆம் தேதி அன்று இடிந்து விழுந்தது. இடிபாடுகளில் சிக்கி 11 குடியிருப்பாளர்கள் இறந்தனர் மற்றும் 24 பேர் காயமடைந்தனர். இக்கட்டிடம் 100 ஆண்டுகள் பழமையான கட்டிடம் ஆகும். இருவர் அடங்கிய குழு இச்சரிவை ஆய்வு மேற்கொண்டது. இச்சரிவுக்கு மூன்று நாட்களுக்கு முன்பு 2008 ஆம் ஆண்டு பொறியாளர்கள் அலட்சியம் காரணமாககுற்றச்சாட்டுகளுக்கு தண்டனை பெற்றனர். ஒவ்வொருவருக்கும் நான்கரை ஆண்டுகள் சிறைத்தண்டனை விதிக்கப்பட்டது.

மேற்கோள்கள்
-----------

1. ↑  "Probe ordered into building collapse". *The Hindu*. 24 August 2005.. பார்த்த நாள்: 29 August 2015. 
[*தொடர்பிழந்த இணைப்பு*]
2. ↑  "Building collapses due to poor condition; 21 killed". *Times of India*. 14 August 2008.. பார்த்த நாள்: 29 August 2015.
3. ↑  "Mumbai relic kills 11 in sleep". *The Telegraph (Calcutta)*. 24 August 2005.. பார்த்த நாள்: 29 August 2015.
4. ↑  "Engineers jailed for collapse". *The Telegraph*. 8 May 2008.. பார்த்த நாள்: 3 June 2018. 
[*தொடர்பிழந்த இணைப்பு*]
**பத்தூர் விசுவநாத சுவாமி கோயில்** அல்லது **பாத்தூர் விசுவநாத சுவாமி கோயில்** என்பது தமிழ்நாட்டின், திருவாரூர் மாவட்டம், குடவாசல் வட்டம், கொடச்சேரியிலிருந்து இரண்டு கிலோமீட்டர் அருகே உள்ள பத்தூர் (இவ்வூர் பாத்தூர் என்றும் குறிக்கப்படுகிறது) என்ற ஊரில் உள்ள சிவன் கோயில் ஆகும்.

கோயில் அமைப்பு
--------------

இக்கோயிலைச் சுற்றி அலங்கார வளைவுடன் கூடிய மதில்சுவர் சூழ்ந்துள்ளது. மதில் சுவர்களுக்குள் இக்கோயில் கிழக்கு நோக்கி அமைந்துள்ளது. கோயிலின் முகப்பு மண்டபத்தில் அனுக்ஞை விநாயகரும், முருகரும் உள்ளனர். மேலும் முகப்புமண்டபத்தில் தெற்கு நோக்கிய சந்நிதியில் விசாலாட்சி அம்மன் உள்ளார். 

கருவறை கோட்டங்களில் பிள்ளையார், தென்முகன், இலிங்கோத்பவர், பிரம்மன், துர்க்கை போன்றோர் உள்ளனர். பிரகாரத்தில் பிள்ளையார், முருகன், திருமகள் போன்ற தெய்வங்களுக்கு சிற்றாலயங்கள் உள்ளன. கோயில் வளாகத்தின் வடபுறத்தில் வில்வ மரத்தினடியில் சில நாகர்கள் உள்ளனர். வடகிழக்கில் நவக்கிரகங்கள், பைரவர் போன்றோர் உள்ளனர்.

வழிபாடு
-------

இக்கோயிலில் ஒருகால பூசை நடக்கிறது.

கோயிலின் சிறப்பு
----------------

இக்கோயிலுக்கு சொந்தமான நடராசர் சிலையை மீட்ட வழக்கான பாத்தூர் நடராசர் சிலை மீட்பு வழக்கு என்பது ஒரு புகழ்பெற்ற வழக்கு ஆகும். இக்கோயில் குறித்து சுந்தரமூர்த்தி நாயனாரால் பாடியுள்ளார் என்ற கருத்து உள்ளது.

சுந்தரர் பாடிய பதிகம்

> 
> "பத்தூர் புக்கிரந்துண்டு பலபதிகம் பாடிப்  
> 
> 
> 
> பாவையரைக் கிறி பேசிப் படிறாடித்திரிவீர்  
> 
> செத்தார்தம் எலும்பு அணிந்து சேஏறித்திரிவீர்  
> 
> 
> 
> செல்வத்தை மறைத்து வைத்தீர் எனக்கொரு நாள் இரங்கீர்  
> 
> முத்தாரம் இலங்கி மிளிர் மணி வயிரக்கோவை  
> 
> 
> 
> அவை பூணத் தந்தருளி மெய்க்கினிதா நாளும்  
> 
> கத்தூரி கமழ்சாந்தும் பணித்தருள வேண்டும்  
> 
> 
> 
> கடல் நாகைக் காரோணம் மேவியிருந்தீரே."
>

குறிப்புகள்
-----------

1. ↑  கடம்பூர் விஜயன், B. (2019-03-27). "பத்தூர் சிவன் கோயில் பற்றி தெரியுமா?". *தினமணி*. 2021-10-21 அன்று பார்க்கப்பட்டது.
2. ↑  "சிலை சிலையாம் காரணமாம் - 5: பத்தூர் நடராஜர் வந்த கதை!". *Hindu Tamil Thisai*. 2021-10-23 அன்று பார்க்கப்பட்டது.
ஐக்கிய அமெரிக்கா அரசின் இடித்துரைப்பாளர்களுக்கான தகவல் சுவரொட்டி
**இடித்துரைப்பாளர்கள்** அல்லது **ஊழலை அம்பலப்படுத்துபவர்கள்** (ஆங்கிலம்:Whistle blowers) பார்வையில் தென்படும் அநீதிகள் மற்றும் சட்டத்திற்குப் புறம்பான தவறுகளை உரியவர்களின் கவனத்திற்குக் கொண்டு செல்பவர்கள். உலகம் முழுவதும் மக்கள் நலத்திற்கு எதிராக செயல்படுகிறவர்களின் மற்றும் மக்களை ஏமாற்றுகிறவர்களின் முகத்திரையைக் கிழிக்கவும், அவர்களின் சட்டவிரோதமான செயற்பாடுகளை அரசு மற்றும் நீதித்துறையின் கவனத்திற்கு எடுத்துச் செல்பவர்களையும், அரசின் காதில் விழும்படியாக கூவி போராட்டங்களில் ஈடுபடுகிறவர்களையும் இடித்துரைப்பாளர்கள் என்றழைப்பர்.

இடித்துரைப்பாளர்களின் முக்கியப் பணிகள்
--------------------------------------

உறுதியான தகவல்களுடன் அல்லது ஆவணங்களுடன் இடித்துரைப்பாளர்கள் கீழ்கண்ட விடயங்கள் குறித்து அரசின் கவனத்திற்குக் கொண்டு செல்வார்கள்.

1. சட்டம் மற்றும் விதிமுறைகளை மீறிய செயல்பாடுகள்
2. நிர்வாகச் சீர்கேடுகள்
3. நிதி முறைகேடுகள்
4. அதிகாரத்தை தவறாக பயன்படுத்துதல்
5. பொதுசுகாதாரத்திற்கு தீங்கிழைக்கும் செயல்கள்
6. பொதுமக்களின் பாதுகாப்பிற்கு தீங்கிழைக்கும் செயல்கள்

இடித்துரைப்பாளர்களின் கோரிக்கைகளை அரசு கண்டு கொள்ளவில்லை எனில் அரசு மற்றும் பொதுமக்களின் கவனத்தை ஈர்க்கும் பொருட்டு போராட்டங்கள் நடத்துவர்.

இந்தியாவில் இடித்துரைப்பாளர்களுக்கான பாதுகாப்பு சட்டம்
------------------------------------------------------

சமூக விரோதிகளிடமிருந்து இடித்துரைப்பாளர்களைக் காக்கும் பொருட்டு, இடித்துரைப்பாளர்கள் பாதுகாப்பு சட்ட மசோதா 2011, இந்திய நாடாளுமன்றத்தின் கீழ் அவையில் (லோக் சபை) 28-12-2011-இல் நிறைவேற்றப்பட்டது. இதே சட்ட மசோதா நாடாளுமன்ற மேலவை (ராஜ்ஜிய சபை)யில் 21-02-2014-இல் நிறைவேற்றப்பட்டது. ஜம்மு & காஷ்மீர் மாநிலத்திற்கு மட்டும் இடித்துரைப்பாளர்களுக்கான பாதுகாப்புச் சட்டம் பொருந்தாது இந்தியக் குடியரசுத் தலைவர் இம்மசோதாவுக்கு 09-05-2014-இல் ஒப்புதல் அளித்ததின் காரணமாக, இடித்துரைப்பாளர்களுக்கான பாதுகாப்பு சட்டம் அரசின் நடைமுறைக்கு வந்துவிட்டது.

பாதுகாப்பு சட்டத்தின் நன்மைகள்
------------------------------

ஊழல்கள் மற்றும் முறைகேடுகள் வெளிக்கொணர்வதால், இடித்துரைப்பாளர்களுக்கு பாதுகாப்பு அற்ற சூழ்நிலை நிலவிய சூழ்நிலையை அகற்றவும், அச்சமின்றி ஊழல்களையும் முறைகேடுகளையும் வெளிக்கொணர ஊக்குவிக்கவும் இடித்துரைப்பாளர்களுக்கான பாதுகாப்பு சட்டம் வழிவகை செய்கிறது.

மேலும் தவறான தகவல்களை தெரிவிப்பவர்களுக்கு இரண்டு ஆண்டு சிறை தண்டனையும், ரூபாய் 30,000/- அபராதமும் விதிக்கப்படும் என்பது இச்சட்டத்தின் சிறப்பம்சமாகும்.

மேற்கோள்கள்
-----------

1. ↑
2. ↑
3. ↑
4. ↑

வெளி இணைப்புகள்
---------------

* இடித்துரைப்பாளர்க்கான பாதுகாப்புச் சட்ட மசோதா 2011 பரணிடப்பட்டது 2018-10-25 at the வந்தவழி இயந்திரம்
* Whistle Blower complaints பரணிடப்பட்டது 2014-05-28 at the வந்தவழி இயந்திரம்
* The Whistleblower Protection Bill, 2011: A Review பரணிடப்பட்டது 2014-03-26 at the வந்தவழி இயந்திரம்
* இடித்துரைப்பாளர் சுட்டுக் கொலை